กรุงศรีชู2ประกันขายผ่านแบงก์
จับมือ&#8216;อลิอันซ์ไทยประกัน&#8217;ปรับเป้าขายเพิ่มเป็น30%
5 ก.ย. 2554

จับมือ‘อลิอันซ์ไทยประกัน’ปรับเป้าขายเพิ่มเป็น30%
ธนาคารกรุงศรีคึกปรับเป้ายอดขายประกันใหม่ รับพันธมิตรใหม่ไทยประกันชีวิต
นายกฤษณ์ จันทโนทก ผู้จัดการฝ่ายอาวุโส สายงานธุรกิจเงินฝากและการลงทุนและประกันภัยธนพันธุ์ ธนาคารกรุงศรีอยุธยา เปิดเผยว่า หลังจากที่ธนาคารได้ บริษัท ไทยประกันชีวิต เข้ามาเป็นพันธมิตรรายใหม่สำหรับธุรกิจประกันหรือแบงก์แอสชัวรันส์ แล้วธนาคาร คาดว่าจะทำให้ธุรกิจแบงก์แอสชัวรันส์ในปีนี้เติบโตได้มากกว่า 30% หรือมากกว่า 6,000 ล้านบาท ซึ่งเป็นเป้าหมายเดิมที่ได้ตั้งไว้ตอนที่มีบริษัท อยุธยา อลิอันซ์ ซี.พี.ประกันชีวิต (เอเอซีพี) เป็นพันธมิตรเพียงรายเดียว โดยในช่วงครึ่งปีแรกทำยอดขายได้แล้ว 1,5001,600 ล้านบาท 
“เดิมปีนี้เราตั้งเป้าโต 30% แต่ดูจากศักยภาพใหม่แล้ว คิดว่าจะโตได้มากกว่านี้ ซึ่งเราคาดหวังมาในเรื่องนี้ โดยแบ่งงานให้ไทยประกันชีวิตขายในพื้นที่ต่างจังหวัด ส่วน เอเอซีพี ก็ให้ขายเฉพาะกรุงเทพฯ ไม่ได้มีการจำกัดแบบกรมธรรม์แต่อย่างใด มีสัญญาร่วมงานกัน 5 ปี”นายกฤษณ์ กล่าว
ทั้งนี้ พฤติกรรมลูกค้าแต่ละพื้นที่มีการตอบรับยี่ห้อหรือแบรนด์ของแต่ละบริษัท แต่ต่างกัน ดังนั้นธนาคารจึงต้องคัดเลือกพันธมิตรให้ตรงกับความต้องการของลูกค้า
ด้วย โดยในส่วนของกลุ่มลูกค้ากรุงเทพนั้นจะมีความต้องการแบบประกันที่เน้นเรื่องผลตอบแทนเป็นหลัก เช่น แบบประกันออมเงิน หรือแบบประกันไฮบริดที่เพิ่งเปิดขาย ซึ่งลูกค้ากลุ่มนี้จะมีความเข้าใจเรื่องของแบบประกัน และมีจ่ายเบี้ยสูง มีความรู้จักในแบรนด์เอเอซีพีมากกว่า 
ขณะที่ลูกค้าในต่างจังหวัดนั้นจะมีความรู้จักในแบรนด์ของไทยประกันชีวิตเป็นหลัก และต้องการแบบประกันออมทรัพย์ที่มีการรับประกันผลตอบแทนให้ จ่ายเบี้ยไม่สูงมากนั้น ซึ่งหลังจากเปิดขายเมื่อวันที่ 1 ก.ย.ที่ผ่านมาก็มีเบี้ยเฉลี่ยที่ 3 หมื่นบาทต่อราย ได้ ขายได้แล้วประมาณ 100 กรมธรรม์ 
นายกฤษณ์ กล่าวว่า การมีพันธมิตรเพียงสองรายทำให้ธนาคารสามารถบริหารจัดการได้ง่ายขึ้น และพื้นที่ในการให้บริการกับลูกค้าในแต่ละพื้นที่ของแต่ละพันธมิตรก็สะดวกมากขึ้น รวมถึงคุณภาพการอบรมให้กับพนักงานขายของธนาคารด้วย
นอกจากนี้ ธนาคารยังมีแผนร่วมมือขายสินค้าระหว่างบริษัทในเครือร่วมกันอีก อย่างล่าสุดได้ให้ธนาคารไทยเครดิตเป็นตัวแทนนายหน้าของบริษัทหลักทรัพย์จัดการกองทุน (บลจ.) กรุงศรีอยุธยา ซึ่งบริษัทไทยประกันชีวิตก็มีสาขาถึง 250 สาขา อนาคตก็สามารถนำสินค้าของธนาคารเข้าไปขายได้
นายกฤษณ์ กล่าวว่า ปัจจุบันธนาคารมีลูกค้าแบงก์แอสชัวรันส์อยู่ประมาณ 23 แสนราย โดยแบบประกันที่ได้รับความนิยมมากที่สุดเป็นแบบประกันออมทรัพย์ระยะสั้น แบบประกันรถยนต์ชั้น 3 และแบบประกันอุบัติเหตุส่วนบุคคล (พีเอ) ที่เป็นของบริษัท ศรีอยุธยาประกันภัย ซึ่งปัจจุบันเบี้ยประกันชีวิตมีสัดส่วน 70% และประกันวินาศภัย 30% 
ทั้งนี้ ประมาณต้นปีหน้าคาดว่าธนาคารจะเริ่มขายประกันภัยผ่านโทรศัพท์ได้ หลังจากที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้อนุมัติให้ธนาคารพาณิชย์สามารถขายประกันผ่านโทรศัพท์ได้ ซึ่งขณะนี้อยู่ระหว่างพัฒนาร่วมกับฝ่ายคอลเซ็นเตอร์ของธนาคารที่ได้มีการขายตรงกับสินเชื่อส่วนบุคคลอยู่แล้ว